Στυλιανός Κούνδουρος

Ο Στυλιανός Κούνδουρος (1902-1992) ήταν Έλληνας βιομήχανος και πολιτικός, βουλευτής Λασιθίου, δήμαρχος Αγίου Νικολάου και μέλος των κυβερνήσεων του Καραμανλή. Τιμήθηκε με το Μεγαλόσταυρο του Φοίνικα, την περίοδο που υπηρετούσε ως υπουργός Συγκοινωνιών.

 Βιογραφία 
 Νεανικά χρόνια και επαγγελματική σταδιοδρομία 
Ήταν γιος του Ανδρέα Κούνδουρου και μετά την αποφοίτησή του από το Γυμνάσιο της Νεάπολης, ακολούθησε εμπορικές σπουδές. Ήταν παντρεμένος και απέκτησε 2 γιους (Ανδρέας και Ρούσσος) και 1 κόρη (Σμαράγδα). 

Σε ηλικία 24 ετών έγινε μέτοχος στην πυρηνελαιουργική εταιρεία «Ο Ρούσσος», στον Άγιο Νικόλαο.

 Πολιτική σταδιοδρομία 
Εξελέγη για πρώτη φορά βουλευτής Λασιθίου στις εκλογές του 1952 με το Κόμμα Φιλελευθέρων. Το 1954 έγινε μέλος του Ελληνικού Συναγερμού. Τον Απρίλιο του 1954 διορίστηκε υπουργός Συγκοινωνιών στη κυβέρνηση Παπάγου, αξίωμα που διατήρησε ως την παραίτησή του, στις 15 Δεκεμβρίου 1954.

Το 1958 και το 1961 εξελέγη βουλευτής Λασιθίου με το κόμμα της ΕΡΕ. 

Εξελέγη Δήμαρχος του Αγίου Νικολάου το 1951 και από το 1951 ως το 1952 υπηρέτησε ως Γενικός Διοικητής Κρήτης.

Στη κυβέρνηση Καραμανλή ανέλαβε υφυπουργός Εθνικής Άμυνας, από το 1961 ως τις 19 Ιουνίου 1963. 

Στις εκλογές που διεξήχθησαν το 1974  κατήλθε με την νεοσύστατη ΝΔ και έλαβε 7.273 ψήφους.Ιστοσελίδα της Βουλής των Ελλήνων Το 1977 αποχώρησε από την ενεργό πολιτική.

Συνέγραψε απομνημονεύματα με τον τίτλο Αφηγούμαι όσα ενθυμούμαι.esfakia.gr

Πέθανε στις 30 Ιουνίου 1992, σε ηλικία 90 ετών, από ανακοπή της καρδιάςεφημερίδα "Ανατολή", Πέθανε ο τέως υπουργός Στ. Κούνδουρος, 1 Ιουλίου 1992..

 Παραπομπές 

 Πηγές 


Κατηγορία:Βουλευτές Λασιθίου
Κατηγορία:Έλληνες υπουργοί Συγκοινωνιών
Κατηγορία:Έλληνες υφυπουργοί Εθνικής Άμυνας
Κατηγορία:Έλληνες βιομήχανοι
Κατηγορία:Βουλευτές εκλεγμένοι με τη Νέα Δημοκρατία
Κατηγορία:Βουλευτές εκλεγμένοι με την ΕΡΕ
Κατηγορία:Βουλευτές εκλεγμένοι με το κόμμα των Φιλελευθέρων
Κατηγορία:Δήμαρχοι Αγίου Νικολάου
Στυλιανος
Κατηγορία:Μεγαλόσταυρος του Τάγματος του Φοίνικα